שער (הוקי קרח)

[ממוזער|300px|שמאל|פטר בונדרה מ[ויניפג ג'טס|אטלנטה ת'ראשרס, מבקיע שער נגד רוברטו לואונגו מפלורידה פנתרס.]]
בהוקי קרח, **שער** מובקע כאשר הדסקית חוצה כולה את קו השער בין שני עמודי השער ומתחת למשקוף השער. שער מעניק נקודה אחת לקבוצה שתוקפת את השער שעליו נכבש, ללא קשר לאיזו קבוצה שייך השחקן שהסיט את הדסקית לשער (ראו גם שער עצמי). בדרך כלל, שחקן בקבוצה שמנסה להבקיע חובט במקלו לעבר פתח רשת השער, ושחקן בקבוצה היריבה הנקרא שוער, מנסה לחסום את החבטה כדי למנוע מהבקעת שער נגד קבוצתו.

המונח שער עשוי להתייחס גם למבנה בו מבקיעים שערים. שער הוקי קרח בנוי בצורה מלבנית; המסגרת הקדמית של השער עשויה מצינור פלדה צבוע באדום ומורכבת משני מוטות שער אנכיים ומוט צולב אופקי. לחלק האחורי של המסגרת מחוברת רשת לתפיסת דסקיות שנכנסות לשער וגם למנוע כניסת דסקיות אליה מאחור. השער כולו נחשב לאזור הכניסות של משטח המשחק, והדבר חוקי לשחק עם הדסקית מאחורי השער. על פי חוקי ה-NHL, פתח השער הוא באורך 72 אינץ' (183 ס"מ) על גובה 48 אינץ' (122 ס"מ) ורוחב השער הוא 40 אינץ' (מטר אחד).

## שיטת ניקוד
ממוזער|349px|בתרשים זה, השחקן הכחול בצד ימין יזוכה באסיסט, בעוד השחקן הכחול בצד שמאל יבקיע את השער.
מטרת המשחק בהוקי קרח היא להבקיע יותר שערים מהקבוצה היריבה. שוערים ומגינים עוסקים בעיקר בשמירה על הקבוצה השנייה מלכבוש שער, בעוד שהחלוצים עוסקים בעיקר בהבקעת שערים על הקבוצה השנייה. החלוצים צריכים גם להיות אחראיים מבחינה הגנתית בעוד המגינים צריכים ללחוץ התקפית. לעומת זאת, נדיר ששוער ינסה להגיב בהתקפת נגד, אך לעיתים רחוקות ינסה לחבוט לכיוון שער ריק.

כדי להבקיע שער, הדסקית בדרך ככל חייבת לחצות לחלוטין את קו השער בין העמודים ומתחת למשקוף של מסגרת השער. שער לא יחשב באחד מהתנאים הבאים:
* הדסקית נכנסה לשער ממקל שהורם מעל גובה המשקוף.
* דסקית שנבעטה בכוונה, נחבטה או נזרקה לרשת על ידי שחקן יריב. (דסקית עשויה לסטות אל השער באמצעות מחליקו או גופו של שחקן תוקף ותיחשב כשער, בתנאי שהשחקן לא ניסה בכוונה תחילה לבעוט או לנתב מחדש את הדסקית באמצעות גופו.)
* הדסקית נכנסת לרשת ישירות לאחר שהוסטה על ידי שופט.
* השוער מנוע מלהגן על השער על ידי שחקן יריב.
* הקבוצה היריבה הייתה במצב נבדל, שהתברר למפרע לאחר הבקעת השער.
* לקבוצה המבקיעה היו יותר מדי אנשים על הקרח בזמן הבקעת השער.
* השער הובקע עם מקל שבור.
* הרשת נעקרה ממקומה לפני שהדסקית נכנסה אליה.
* השוער חובט בדסקית לאחר חציית קו האמצע.
* הדסקית נקרעת לחתיכות (2 ומעלה) לפני שאיזשהו חלק ממנה נכנס לשער.

בנוסף, בליגות רבות, שער לא נחשב אם לשחקן מהקבוצה התוקפת יש מחליק או מקל בקפל השער לפני הדסקית. ליגת ההוקי הלאומית ביטלה את הכלל הזה החל מעונת 1999/2000 לאחר שער ההארכה המשולש השנוי במחלוקת בגמר גביע סטנלי ב-1999. ברט האל מדאלאס סטארס כבש את שער הסדרה מול באפלו סייברס. יש מן הסבורים שסרטון חוזר מראה את ההחלקה של האל בקמט לפני הדסקית.

ניתן להעניק שער אם שחקן קיבל חבטת עונשין, אך הקבוצה היריבה החליפה את השוער במחליק. במקרים נדירים אלו, מוענק שער במקום לאפשר ניסיון חבטת עונשין על שער ריק.

## זקיפת זכות על שערים ואסיסטים
בדרך כלל, השחקן האחרון בקבוצה שחבט או נגע בדסקית לפני שהיא נכנסה לרשת זוכה בשער. לכל היותר שני שחקנים אחרים בקבוצה המבקיעה עשויים לזכות באסיסט על שעזרו לחברם לקבוצה להבקיע את השער. כדי לזכות באסיסט יש לשמור על שליטת הדסקית ברשות שחקני הקבוצה מעת ההתקפה (כדי שמישהו מבין שני המוסרים יזכה באסיסט). כלומר אסור שיהיה הפסק (על ידי הקבוצה היריבה) בין המוסר לכובש השער וכן בין המוסר הראשון לשני.

עבור שחקן הוקי, גם שער או אסיסט שנזקפו לזכותו נחשבים כנקודה; לפיכך, מספר השערים שכובש שחקן בתוספת מספר האסיסטים עבורו שווה למספר נקודותיו. עם זאת, הכלל קובע שניתן לזכות רק בנקודה אחת לכל שחקן על שער שהובקע. כלומר לא ניתן לזכות שחקן עם שער ואסיסט עבור אותו שער שהובקע; במקום זאת, השחקן יזוכה רק על שער ושחקן אחר עשוי שייזקף לזכותו אסיסט. באותה המידה, לא ניתן לזכות שחקן אחד בשני אסיסטים עבור אותו שער שהובקע; במקום זאת, שחקן יזוכה רק באסיסט אחד ושחקן אחר עשוי לזכות באסיסט השני.

מטבע הדברים, בדרך כלל חלוצים מבקיעים את מרב השערים והנקודות, אם כי מגינים יכולים להבקיע שערים ולעיתים קרובות לצבור אסיסטים. במשחק מקצועני, שוערים צוברים אסיסט רק מדי פעם, ורק לעיתים רחוקות מאוד מבקיעים שער כאשר הרשת הנגדית ריקה.

## סטטיסטיקות ניקוד
מספר השערים שמובקעים הוא נתון שנשמר מקרוב. בכל שנה מגישים את גביע מוריס "רוקט" רישאר לשחקן ה-NHL שהבקיע את מרב השערים (מלך השערים). הגביע נקרא על שמו של מוריס רישאר, השחקן הראשון שכבש 50 שערים בעונה, בתקופה שבה העונה הסדירה ב-NHL הייתה רק עם 50 משחקים (לעומת 82 כיום). השחקן שכבש הכי הרבה שערים בעונת NHL הוא ויין גרצקי. גרצקי הוא גם המהיר ביותר שהבקיע 50 שערים; במהלך עונת השיא שלו 1981/82, בה סיים עם 92 שערים, הוא כבש את שערו ה-50 במשחק ה-39 של אדמונטון אוילרס באותה עונה.

גם הכמות הכוללת של כיבוש שערים נחשבת לנתון סטטיסטי חשוב. בשנים האחרונות ירדה כמות השערים ב-NHL. רבים מאמינים שהמשחק פחות משעשע בגלל זה, ומאשימים את השינוי בגודל הגובר של ציוד השוער והופעת מערכות הגנה כמו מלכודת האזור הנייטרלי. אוהדי הוקי הגנתי מתנגדים באומרם שהניקוד הגבוה של שנות ה-80 היה חריג, והשינוי האחרון מייצג חזרה לנורמה. בעונת ליגת ההוקי האמריקאית 2004/05, בוצעו ארבעה שינוים כלליים גדולים שנועדו להגדיל את הניקוד במשחקים ולהפוך אותו לפופולרי יותר בקרב אוהדים מזדמנים:

# הגדלת גודל אזורי ההתקפה על ידי צמצום האזור הנייטרלי לשני מטרים מכל צד ובכך קו השער זז שני מטרים אחורה
# הגבלות על השוער לשחק בדסקית
# לאפשר לשחקנים נבדלים לשלול את העונש על ידי "תיוג" עם הקו הכחול
# שינוי חוק הנבדל על ידי התרת מסירות שחוצות את קו המרכז וקו כחול אחד (אך לא בין שני הקווים הכחולים בהגבלות מסוימות).

חוקי ה-AHL שונו מעט ואומצו על ידי ה-NHL וה-ECHL מעונת 2005/06, כאשר ה-NHL חזרה לאחר עונת 2005 שבוטלה.

## סוגי שערים
ישנם מספר סוגים שונים של שערים שעבורם נשמרים נתונים סטטיסטיים נפרדים, אך כולם נחשבים באותה מידה:
* שער שווה כוח: שער שהובקע כאשר לשתי הקבוצות יש את אותו מספר שחקנים על הקרח.
* שער משחק כוח: שער שהבקיעה קבוצה במשחק כוח, כלומר עם יתרון מספרי בשחקנים עקב עונש שהוגש על ידי אחד או יותר משחקני הקבוצה השנייה.
* שער "קצר-יד": שער שהובקע על ידי קבוצה שנמצאת בהריגת עונשין, כלומר בחסרון מספרי עקב עונש שניתן על ידי אחד או יותר משחקניה.
* שער ריק: שער שהובקע כאשר אין שוער ששומר על הרשת, מפני שנמשך עבור תוקף נוסף.
* שער חבטת עונשין: שער שנכבש בחבטת עונשין, כלומר עימות אחד על אחד בין שחקן התקפה בודד לשוער כתוצאה מעונש.
* שער מוענק: שער המוענק אוטומטית כאשר שוער הוחלף בשחקן והקבוצה שלו מבצעת עבירה שגורמת לחבטת עונשין.
* שער עצמי: כאשר שחקן מכניס את הדסקית לרשת קבוצתו ומבקיע עבור הקבוצה השנייה. השחקן האחרון בקבוצה השנייה שנגע בדסקית זוכה בשער.
* שער הארכה: שער שהובקע בהארכה של מוות פתאומי.
* שער "מקדם": השער שמעלה קבוצה אחת לפני קבוצה לאחר שוויון המשחק.
* שער שוויון: שער שגורם להשוות את ניקוד הקבוצות במשחק. (לפני עונת 1984/85, ה-NHL זיכתה את שערי השוויון במשחק למבקיעים הסופיים עבור שתי הקבוצות במשחקי תיקו).
* שער מנצח במשחק: שער שהובקע כדי להעלות את הקבוצה המנצחת מעל התוצאה הסופית של הקבוצה המפסידה. למשל, אם התוצאה היא 4:2, השער המנצח במשחק הוא למפרע השער השלישי שהובקע מצד הקבוצה המנצחת.

## מונחים קשורים
שופט השער הוא שופט שממוקם מחוץ לקרח מאחורי כל שער במטרה לציין מתי הדסקית חצתה את קו השער ונכנסה לשער. בזירות מאובזרות במיוחד, שופט השער מדליק נורה אדומה מאחורי השער כאשר הוא רואה את הדסקית חוצה את קו השער. עם זאת, כמו בכל מקרה במשחק, השופט הראשי הוא בעל הסמכות הסופית ויכול לעקוף את דעת שופט השער.

שני חבריו לקבוצה של המבקיע שנגעו בפעם האחרונה בדסקית לפניו, בתנאי שאף יריב לא נגע בו בין לבין, זוכים כל אחד באסיסט. אסיסטים ושערים נחשבים במידה שווה כדי להוות את סך הניקוד הסטטיסטי של שחקן.

אם שחקן גורם למצב של שער עצמי - הקרדיט על השער מגיע לשחקן האחרון בקבוצה המבקיעה שנגע בדסקית ולא יוענקו אסיסטים. אם חבטה מוסטת ממגן וחודרת לרשת, היא אינה נחשבת לשער עצמי.

ביטויים אחרים כוללים שער זבל (ביטוי מאנגלית:"Clean up the garbage"; "לרוקן את הזבל" בתרגום חופשי) - עבור שער שהובקע כתוצאה ממזל יותר מאשר מיומנות. למשל, שחקן יריב מאבד דסקית והשחקן המבקיע השתלט במפתיע והבקיע ללא שהות, או כאשר שוער נמצא במצב בלתי ראוי לעמדתו והשחקן היריב מבקיע בקלות. סוג אחר נקרא שער מתפרץ - שער שהובקע לאחר ששחקן שועט מאחורי המגינים כדי להתמודד לבדו מול השוער.

כאשר שחקן מבקיע שלושה שערים במשחק, ההישג מכונה שלושער. שלושער טבעי מתרחש כאשר שחקן מבקיע שלושה שערים רצופים, ללא הפרעה של כל שחקן אחר שמבקיע עבור כל אחת מהקבוצות. שלושער של גורדי האו מתרחש כאשר שחקן מבקיע שער, צובר אסיסט ונכנס לקטטה.

כל דסקית המתקדמת לרשת נחשבת כחבטה. כאשר השוער מונע מהדסקית מלהיכנס לרשת, הוא זוכה ל**[[הצלה (שוער הוקי קרח)|הצלה]]**. חבטות שהסתיימו בהצלות מצד השוער או שערים שהובקעו נחשבות לחבטות לשער. חבטה שנחסמת על ידי שחקן יריב לפני שהגיעה לשוער אינה נחשבת כחבטה לשער. כמו כן, אם הדסקית הוסטה לרוחב הרשת על ידי שחקן אחר (ללא קשר לקבוצה) החבטה אינה נחשבת כחבטה לשער. אם שוער לוכד את הדסקית שהתקרבה לכיוון השער, אך לצד השער, לרוב זה לא נחשב כחבטה; גם לא חבטות שפוגעות במשקוף או בקורות השער.

## צופר השער
המגמה להשמיע צפירה כאשר הקבוצה הביתית מבקיעה שער מקורה בגמר גביע סטנלי ב-1973 בין מונטריאול קנדיאנס לשיקגו בלאק הוקס. הבעלים של הבלאק הוקס, ביל ווירץ, התקין את צופר היאכטה שלו בזירה הביתית של הקבוצה באצטדיון שיקגו, והאזעקה נשמעה לאחר כל שער שהבקיעה קבוצתו. מנהג זה הפך לנפוץ בהוקי מקצועני. משנת 2022 ב-NHL, כל צפירות השער פועלות במקביל עם שיר. כמה בולטים כוללים את Lithium מאת נירוונה בשימוש של סיאטל קראקן, The Fratellis' Chelsea Dagger, בשימוש על ידי שיקגו בלאקהוקס, I Like It, I Love It של טים מקגרו, שבו יש כמה מילים שהוחלפו כדי להתאים לנאשוויל פרדטורס, וה-Slapshot של ריי קסטולדי, המנהל המוזיקלי ונגן העוגב של מדיסון סקוור גארדן, שיר המשמש את ניו יורק ריינג'רס מאז 1995.

## שיאים ב-NHL
נכון לסיום עונת 2024/25
* השער המהיר ביותר שהובקע מתחילת משחק: 5 שניות, מושווה על ידי 4 שחקנים
* השער המהיר ביותר בתחילת שליש: 4 שניות, 4 שחקנים
* מרב השערים במשחק: 7, ג'ו מלון
* מרב השערים בעונה: 92, ויין גרצקי
* מרב השערים בקריירה: 897, אלכסנדר אובצ'קין
* מרב השערים לרוקי בעונה: 76, טמו סלאנה
* מרב שלושערים בעונה: 10, ויין גרצקי
* מרב שלושערים בקריירה: 50, ויין גרצקי
* מרב השערים למגן בעונה: 48, פול קופי
* מרב השערים למגן בקריירה: 410, ריי בורק
* מרב שערי משחק כוח בעונה: 34, טים קר
* מרב שערי משחק כוח (יתרון מספרי) בקריירה: 326, אלכסנדר אובצ'קין
* מרב שערי משחק קצר יד (חסרון מספרי) במשחק: 3, ת'יאורן פלרי
* מרב שערי משחק קצר יד בעונה: 13, מריו למיה
* מרב שערי משחק קצר יד בקריירה: 73, ויין גרצקי
* מרב שערי ניצחון במשחק בעונה: 16, מישל גולה ופיל אספוזיטו
* מרב שערי ניצחון במשחק בקריירה: 136, אלכסנדר אובצ'קין

## מבקיענים נודעים ב-NHL
ממוזער|160px|אלכסנדר אובצ'קין, מלך השערים של הליגה מאז עונת 2025
### שחקני עבר
* מוריס רישאר
* גורדי האו
* בובי האל
* מייק גרטנר
* ברנדן שנהאן
* פאבל בורה
* טמו סלאנה
* ג'רום איגינלה
* דינו סיסרלי
* יארי קורי
* פט ורביק
* לני מקדונלד
* ריק מרטן
* ז'ילבר פרו

### שחקנים פעילים
נכון לסיום עונת 2024/25
:

## קישורים חיצוניים

## הערות שוליים

קטגוריה:הוקי קרח